หนูมีอาการปวดจุกใต้ซี่โครงจะ มขวาเป็นเวลาสี่วันแล้ว หายใจเข้าลึกๆไม่ได้เพราะจะรู้สึกเจ็บแล้วก็จุกมาก ไม่สามารถทำกิจกรรมอะไรที่ต้องใช้แรงเยอะได้ เวลานอนพลิกท่าตะแคงข้างก็เจ็บแล้ว ไม่ต้องพูดถึงเวลาสะอึกหรือไอเลยค่ะเหมือนกับโดนแทง
สวัสดีค่ะ อาการปวดจี๊ดใต้ซี่โครงขวา หายใจเข้าลึกแล้วเจ็บจุกนั้น อาจจะมีสาเหตุมาจาก เจ็บจากกล้ามเนื้อหรือกระดูกอ่อนบริเวณอกอักเสบ อาจสัมพันธ์กับท่าทาง มีจุดกดเจ็บชัดเจน หากเป็นเจ็บจี๊ดๆ อาจจะนึกถึงจากเจ็บจากปลายเส้นประสาทอักเสบได้ หรือเป็นลักษณะจุก หายใจเข้าแล้วเจ็บด้วย อาจเป็นกลุ่มเยื่อหุ้มปอดหรือเยื่อหุ้มหัวใจอักเสบแต่เป็นภาวะที่พบได้น้อยกว่าเรื่องกล้ามเนื้อหรือปลายเส้นประสาทอักเสบมาก หากมีอการสัมพันธ์กับมื้ออาหาร เป็นลักษณะแสบร้อน อาจนึกถึงภาวะกรดไหลย้อนไดเช่นเดียวกันถ้าใช้แรงเยอะแล้วเจ็บ การพลิกหรือตะแคงบางท่าทำให้เจ็บมากขึ้น อาจจะนึกถึงภาวะกล้ามเนื้ออักเสบได้มากที่สุดในเบื้องต้น หลีกเลี่ยงการทำงานหนัก หรือยกของหนัก ไม่ไปกดบริเวณที่เจ็บบ่อยๆ รับประทานยาแก้ปวด หรือยาแก้อักเสบที่ไม่ใช่สเตียรอยด์ได้ รับประทานอาหารอ่อนๆย่อยง่าย ไม่นอนทันทีหลังรับประทานอาหารสังเกตอาการค่ะ ถ้าอาการปวดจุกยังเป็นมากขึ้นเรื่อยๆจนทำให้ทำงานต่างๆไม่ได้ตามปกติ นอนไม่ได้เพราะปวดมาก ใจสั่นบ่อยๆ หอบเหนื่อย ไข้ ไอร่วมด้วย ควรไปพบแพทย์เพื่อตรวจเพิ่มเติม